pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน จัด Informal Labour Fair 2020 ยกระดับคุณภาพชีวิตแรงงานนอกระบบ
วันศุกร์ที่ 21 กุมภาพันธ์ 2563
ก.แรงงาน จัด Informal Labour Fair 2020 ยกระดับคุณภาพชีวิตแรงงานนอกระบบ
กระทรวงแรงงาน จัดงาน Informal Labour Fair 2020 ตั้งเป้ายกระดับคุณภาพชีวิตแรงงานนอกระบบและ  แรงงานอิสระกว่า 20 ล้านคน พร้อมเสริมสร้างความเข้มแข็งเครือข่ายแรงงานให้เข้าถึงบริการภาครัฐ ได้รับสิทธิการคุ้มครองตามกฎหมาย
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน กล่าวในฐานะประธานเปิดงาน Informal Labour Fair 2020 เมื่อวันที่ 21 กุมภาพันธ์ 2563 ณ กระทรวงแรงงาน ว่า กระทรวงแรงงานให้ความสําคัญกับแรงงานนอกระบบ และแรงงานอิสระ ซึ่งเป็นกลุ่มแรงงานที่มีความสําคัญยิ่งในการขับเคลื่อนระบบเศรษฐกิจและสังคมของประเทศ โดยเฉพาะเมื่อประเทศไทยได้กําหนดเป้าหมายในการหลุดพ้นจากการเป็นประเทศกําลังพัฒนา จึงจําเป็นต้องมีการวางรากฐานการพัฒนาแรงงานอิสระของประเทศอย่างมีแบบแผน เพื่อให้มีกําลังแรงงานที่มีคุณภาพ มีความรู้ สมรรถนะ และมีทักษะที่สอดคล้อง กับการเปลี่ยนแปลงต่าง ๆ สามารถปรับตัวให้มีอาชีพที่มั่นคง สร้างรายได้ และต่อยอดความรู้ในการสร้างสรรค์ผลิตภัณฑ์ ที่มีคุณภาพ โดยได้กําหนดนโยบายเพื่อยกระดับคุณภาพชีวิตแรงงานนอกระบบและแรงงานอิสระ อาทิ การเตรียมความพร้อมเพื่อรองรับการเข้าสู่สังคมสูงวัย การส่งเสริมการทํางานที่มีคุณค่า หรือ Decent Work การพัฒนาระบบประกันสังคมและสิทธิประโยชน์เพื่อสร้างหลักประกันความมั่นคงและคุณภาพชีวิตที่ดี ขยายการบูรณาการเครือข่าย ส่งเสริม คุ้มครอง และพัฒนาให้มีความปลอดภัยในการทํางาน ตลอดจนสร้างกลไกการบริหารจัดการแบบมีส่วนร่วมระหว่างภาครัฐ ภาคเอกชน และ ภาคประชาสังคม อย่างไรก็ตาม การพัฒนาและส่งเสริมศักยภาพของแรงงานต้องมุ่งสานพลังเครือข่ายแรงงานในรูปแบบ ของการบูรณาการร่วมกับทุกภาคส่วนทั้งภาครัฐ เอกชน ประชาสังคม และท้องถิ่น เพื่อเป็นกลไกในการขับเคลื่อนให้เกิดการรวมตัวกันจนเป็นเครือข่ายแรงงานในพื้นที่ต่าง ๆ และเสริมสร้างความเข้มแข็งของนอกระบบและแรงงานอิสระได้เข้าถึงบริการของภาครัฐได้อย่างทั่วถึงและอย่างยั่งยืนมากยิ่งขึ้น
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า จากจํานวนผู้มีงานทํา ทั้งหมด 37.5 ล้านคน เป็นแรงงานนอกระบบและแรงงานอิสระ จํานวน 20.4 ล้านคน และแรงงานในระบบ 17.1 ล้านคน แสดงให้เห็นว่ากว่าครึ่งของจํานวนผู้มีงานทําทั้งหมดเป็นแรงงานนอกระบบและแรงงานอิสระ ประกอบกับลักษณะอาชีพ สภาพการทํางานและพื้นที่การทํางานของแรงงานนอกระบบและแรงงานอิสระมีความหลากหลายและแตกต่างจากแรงงาน ในระบบ ซึ่งการจัดงาน Informal Labour Fair 2020 ในครั้งนี้ มีวัตถุประสงค์เพื่อให้แรงงานนอกระบบและแรงงานอิสระ ได้ตระหนักถึงความสําคัญในการสร้างและพัฒนาเครือข่าย การรวมตัวเพื่อพัฒนาตนเองในระดับพื้นที่และเพิ่มโอกาสในการเข้าถึงสิทธิการคุ้มครองตามกฎหมายและสิทธิประโยชน์อื่น ๆ ตลอดจนเป็นการยกระดับคุณภาพชีวิตของแรงงานนอกระบบและแรงงานอิสระ โดยภายในงานประกอบด้วยการการเสวนาเรื่องการขับเคลื่อนแรงงานนอกระบบและแรงงานอิสระในระดับท้องถิ่น และเรื่องการสร้างเครือข่ายแรงงาน การจัดนิทรรศการแสดงสินค้าของแรงงานนอกระบบและแรงงานอิสระ เครือข่ายแรงงานนิทรรศการของภาครัฐและหน่วยงานที่เกี่ยวข้อง จํานวน 40 บูธ และมีผู้เข้าร่วมงานกว่า 900 คน
รัฐบาลไทย-ข่าวทำเนียบรัฐบาล-กระทรวงมหาดไทยกำชับผู้ว่าฯ นายอำเภอ ทั่วประเทศ บูรณาการทุกหน่วยในพื้นที่เร่งรัดแก้ไขปัญหาความเดือดร้อนของประชาชนผ่านกลไกศูนย์ดำรงธรรมอย่างจริงจัง
วันอังคารที่ 25 เมษายน 2560
กระทรวงมหาดไทยกําชับผู้ว่าฯ นายอําเภอ ทั่วประเทศ บูรณาการทุกหน่วยในพื้นที่เร่งรัดแก้ไขปัญหาความเดือดร้อนของประชาชนผ่านกลไกศูนย์ดํารงธรรมอย่างจริงจัง
มหาดไทยกําชับผู้ว่าฯ นายอําเภอ ทั่วประเทศ บูรณาการทุกหน่วยในพื้นที่เร่งรัดแก้ไขปัญหาความเดือดร้อนของประชาชนผ่านกลไกศูนย์ดํารงธรรมอย่างจริงจัง
วันนี้ (25 เม.ย.) ที่กระทรวงมหาดไทย นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่คณะรักษาความสงบแห่งชาติและรัฐบาลได้กําหนดให้มีการจัดตั้งศูนย์ดํารงธรรมทั้งระดับจังหวัดและอําเภอขึ้นซึ่งได้มอบหมายให้กระทรวงมหาดไทยกํากับดูแลและอํานวยการให้การดําเนินงานของศูนย์ดํารงธรรมให้บริการแก่ประชาชนอย่างเสมอภาค มีคุณภาพ รวดเร็ว ลดขั้นตอนการปฏิบัติงาน ซึ่งที่ผ่านมากระทรวงมหาดไทยได้จัดให้มีการฝึกอบรมเพิ่มทักษะและพัฒนาสมรรถนะของบุคลากรของศูนย์ดํารงธรรมเพื่อรองรับการบริการประชาชน การอํานวยความเป็นธรรม และการแก้ไขปัญหาความเดือดร้อนให้แก่ประชาชนมาอย่างต่อเนื่อง
เพื่อให้การให้บริการงานศูนย์ดํารงธรรมทั้งในระดับจังหวัดและอําเภอเป็นไปอย่างมีประสิทธิภาพมากยิ่งขึ้นกระทรวงมหาดไทยจึงได้กําชับไปยังผู้ว่าราชการจังหวัดและนายอําเภอในฐานะผู้อํานวยการศูนย์ดํารงธรรมได้บูรณาการร่วมกับส่วนราชการต่างๆ ซึ่งเป็นคณะกรรมการหรือคณะทํางานของศูนย์ดํารงธรรมได้ร่วมกันวางระบบติดตามและเร่งรัดการดําเนินงานแก้ไขปัญหาความเดือดร้อนของประชาชนที่ร้องเรียนผ่านศูนย์ดํารงธรรมอย่างใกล้ชิดและต่อเนื่อง โดยให้จังหวัดแต่งตั้งรองผู้ว่าราชการจังหวัดคนหนึ่งเป็นผู้รับผิดชอบในการติดตามผลการแก้ไขปัญหาความเดือดร้อนของประชาชนที่ร้องเรียนผ่านศูนย์ดํารงธรรมทุก ๆ 7 วัน โดยให้ทุกส่วนราชการในระดับจังหวัดและอําเภอต้องคํานึงและยึดถือว่าปัญหาความเดือดร้อนของประชาชนเป็นนโยบายสําคัญของรัฐบาลที่ทุกหน่วยงานจะต้องเอาใจใส่และเร่งรัดดําเนินการแก้ไขข้อร้องเรียนที่อยู่ในอํานาจหน้าที่นั้นให้ได้โดยเร็ว ในกรณีที่เรื่องร้องเรียนไม่ได้อยู่ในอํานาจหน้าที่ของหน่วยงานระดับจังหวัดหรืออําเภอให้ศูนย์ดํารงธรรมจังหวัด/อําเภอ แก้ไขปัญหาในเบื้องต้นและรวบรวมหลักฐานการแก้ไขปัญหาดังกล่าวรายงานให้กระทรวงมหาดไทย หรือส่วนราชการในส่วนกลาง หรือกระทรวงอื่น ๆ ที่มีอํานาจหน้าที่พิจารณาดําเนินการแก้ไขต่อไป
ทั้งนี้ กระทรวงมหาดไทยได้มอบหมายให้ผู้ตรวจราชการกระทรวงมหาดไทย และผู้ตรวจราชการกรมในสังกัดกระทรวงมหาดไทย ติดตามผลการแก้ไขปัญหาของศูนย์ดํารงธรรมจังหวัด/อําเภอด้วยทุกครั้งที่มีการตรวจราชการในพื้นที่จังหวัดและอําเภอเพื่อให้การติดตามผลการแก้ไขปัญหาให้แก่พี่น้องประชาชนเป็นไปอย่างรวดเร็ว
รองปลัดกระทรวงมหาดไทย กล่าวเพิ่มเติมว่า สําหรับการดําเนินงานของศูนย์ดํารงธรรมที่ผ่านมา มีพี่น้องประชาชนเข้ารับบริการทั่วประเทศ จํานวนกว่า 3 ล้านเรื่อง โดยสามารถดําเนินการแล้วเสร็จกว่าร้อยละ 98 อาทิ การบริการเบ็ดเสร็จ จํานวน 2.2 ล้านเรื่อง และการบริการข้อมูลข่าวสารและให้คําปรึกษา จํานวน 5.9 แสนเรื่อง ในส่วนของเรื่องร้องเรียนร้องทุกข์ 1.5 แสนเรื่อง สามารถดําเนินการแล้วเสร็จร้อยละ 76 โดยสําหรับเรื่องที่อยู่ระหว่างดําเนินการส่วนใหญ่เป็นเรื่องที่มีความซับซ้อนเกี่ยวข้องกับข้อกฎหมายซึ่งอยู่ในความรับผิดชอบของหลายหน่วยงาน ทั้งนี้ กระทรวงมหาดไทยจะได้ประสานหน่วยงานที่เกี่ยวข้องเร่งดําเนินการแก้ไขปัญหาให้แก่พี่น้องประชาชนต่อไป.
ครั้งที่ 62/2560
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมพินิจและคุ้มครองเด็กและเยาวชน ร่วมกับภาคีเครือข่ายพัฒนาทักษะกีฬาแบดมินตัน
วันอังคารที่ 29 สิงหาคม 2560
กระทรวงยุติธรรม โดยกรมพินิจและคุ้มครองเด็กและเยาวชน ร่วมกับภาคีเครือข่ายพัฒนาทักษะกีฬาแบดมินตัน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดและมอบโล่ให้แก่ผู้สนับสนุนโครงการส่งเสริมและพัฒนาทักษะกีฬาแบดมินตัน สําหรับเด็กและเยาวชน กรมพินิจและคุ้มครองเด็กและเยาวชน  ประจําปี พ.ศ. ๒๕๖๐
เมื่อวันอังคารที่ ๒๙ สิงหาคม ๒๕๖๐ เวลา ๑๐.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานในพิธีเปิดและมอบโล่ให้แก่ผู้สนับสนุนโครงการส่งเสริมและพัฒนาทักษะกีฬาแบดมินตัน
สําหรับเด็กและเยาวชน กรมพินิจและคุ้มครองเด็กและเยาวชน ประจําปี พ.ศ. ๒๕๖๐
DJOP Badminton for Change ๒๐๑๗ ระหว่างวันที่ ๒๙ - ๓๐ สิงหาคม ๒๕๖๐
จัดโดย กรมพินิจและคุ้มครองเด็กและเยาวชน ร่วมกับสํานักงานโครงการส่วนพระองค์พระเจ้าหลานเธอ
พระองค์เจ้าพัชรกิติยาภา นายกสมาคมกีฬาแบดมินตันแห่งประเทศไทยในพระบรมราชูปถัมภ์
ผู้อํานวยการศูนย์เยาวชนไทย - ญี่ปุ่น ดินแดง กรุงเทพมหานคร ผู้จัดการมูลนิธิ Right to play
ผู้จัดการโครงการกีฬาไทยเบฟไทยทาเลนท์ มูลนิธิชลลดา บริษัท YONEX (ประเทศไทย) ผู้แทนบริษัท CP Meiji
คณะกรรมการสงเคราะห์ หัวหน้าหน่วยงานในสังกัดกรมพินิจและคุ้มครองเด็กและเยาวชน
ซึ่งกิจกรรมดังกล่าวได้เชิญ “บุญศักดิ์ พลสนะ” อดีตนักกีฬาแบดมินตันมือวางอันดับ ๑ ทีมชาติไทย
และมือวางอันดับ ๔ ของโลก รวมทั้งนักกีฬาแบดมินตันเยาวชนทีมชาติไทยในสมาคมกีฬาแบดมินตันแห่งประเทศไทย
ในพระบรมราชูปถัมภ์ และผู้ฝึกสอนสโมสร Putti Club มาร่วมฝึกสอนและสาธิตการเล่นกีฬาแบดมินตัน
ให้กับเยาวชนในคลินิกทักษะกีฬาแบดมินตัน
ปลัดกระทรวงยุติธรรม กล่าวว่า โครงการนี้จะทําให้เด็กและเยาวชนในสถานพินิจฯ ได้มีโอกาสฝึกฝน
พัฒนาทักษะกีฬาและใช้เวลาว่างให้เกิดประโยชน์ในอนาคต ในการนี้ กรมพินิจและคุ้มครองเด็กและเยาวชน
ได้รับพระกรุณาจากพระเจ้าหลานเธอ พระองค์เจ้าพัชรกิติยาภา ประทานพระราชทรัพย์ส่วนพระองค์
ในการจัดสร้างสนามกีฬาแบดมินตัน ภายในศูนย์ฝึกและอบรมเด็กและเยาวชนชาย บ้านกรุณา
นับเป็นพระกรุณาอย่างล้นพ้นของเด็กและเยาวชนที่จะมีสนามแบดมินตัน
ใช้เพื่อส่งเสริมและพัฒนาทักษะกีฬาแบดมินตันต่อไป
ทั้งนี้ โครงการดังกล่าวมีเด็กและเยาวชนเข้าร่วมแข่งขันกีฬาแบดมินตัน จํานวน ๑๕๑ ราย จํานวน ๔๓ ทีม
แบ่งเป็นทีมประเภทสถานพินิจฯ จํานวน ๒๖ ทีม และทีมประเภทศูนย์ฝึกและอบรมฯ จํานวน ๑๗ ทีม
แบ่งออกเป็น ๓ ประเภท ดังนี้
๑. ชายเดี่ยวรุ่นไม่จํากัดอายุ ประเภทศูนย์ฝึกและอบรมฯ
๒. ชายเดี่ยวรุ่นไม่จํากัดอายุ ประเภทสถานพินิจฯ
๓. หญิงเดี่ยวรุ่นไม่จํากัดอายุ ประเภทสถานพินิจฯ และศูนย์ฝึกและอบรมฯ
รัฐบาลไทย-ข่าวทำเนียบรัฐบาล-ทส. จัดประชุมหารือหัวหน้่าส่วนราชการ "แนวทางแก้ไขปัญหาการบุกรุกตัดไม้ทำลายป่าและการบุกรุกพื้นที่ป่าชายเลน"
วันอังคารที่ 30 มกราคม 2561
ทส. จัดประชุมหารือหัวหน้่าส่วนราชการ "แนวทางแก้ไขปัญหาการบุกรุกตัดไม้ทําลายป่าและการบุกรุกพื้นที่ป่าชายเลน"
ทส. จัดประชุมหารือหัวหน้่าส่วนราชการ "แนวทางแก้ไขปัญหาการบุกรุกตัดไม้ทําลายป่าและการบุกรุกพื้นที่ป่าชายเลน"
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง กรมป่าไม้ และกรมอุทยานแห่งชาติ สัตว์ป่า และพันธุ์พืช ร่วมกันจัดประชุมหารือหัวหน้าส่วนราชการในประเด็น แนวทางการแก้ไขปัญหาการบุกรุกตัดไม้ทําลายป่าและการบุกรุกพื้นที่ป่าชายเลน พูดคุยถึงสถานการณ์และปัญหาการบุกรุกตัดไม้ทําลายป่าในพื้นที่ี่จังหวัดตราด จังหวัดจันทบุรี และพื้นที่จังหวัดใกล้เคียง ปัญหาช้างป่าออกจากป่า ปัญหาขยะชายฝั่ง หารือถึงแนวทางในการแก้ไขปัญหาโดยบูรณาการร่วมกันให้เป็นไปตามนโยบายรัฐบาล และทิศทางการปฏิรูปประเทศตามแผนยุทธศาสตร์ชาติ
โดยในวันนี้ (25 มกราคม 61) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ได้เดินทางไปเป็นประธานการประชุม ณ ศูนย์ประชารัฐพิทักษ์ทะเลตะวันออก จังหวัดตราด และได้พบปะพูดคุยกับเครือข่ายประชาชน ทสม. และอาสาสมัครพิทักษ์ทะเลในพื้นที่จังหวัดจันบุรีและจังหวัดตราด
รัฐบาลไทย-ข่าวทำเนียบรัฐบาล-DSI ประสานให้ความช่วยเหลือหญิงไทยในสหพันธรัฐรัสเซีย ในสถานการณ์โควิด-19[กระทรวงยุติธรรม]
วันพฤหัสบดีที่ 21 พฤษภาคม 2563
DSI ประสานให้ความช่วยเหลือหญิงไทยในสหพันธรัฐรัสเซีย ในสถานการณ์โควิด-19[กระทรวงยุติธรรม]
DSI ประสานให้ความช่วยเหลือหญิงไทยในสหพันธรัฐรัสเซีย ในสถานการณ์โควิด-19
สืบเนื่องจากเมื่อวันที่6พฤษภาคม2563กรมสอบสวนคดีพิเศษโดยกองคดีการค้ามนุษย์ได้รับการประสานจากเครือข่ายการให้ความช่วยเหลือหญิงไทยที่เดินทางไปทํางานยังต่างประเทศชื่อเพจในเฟซบุ๊ค“ชมรมหมอนวดดีมีจรรยาบรรณไม่ทําแอบแฝง”ว่ามีหญิงไทยจํานวน2รายเดินทางไปทํางานนวดไทยที่สหพันธรัฐรัสเซียต่อมามีการระบาดของโรคติดเชื้อไวรัสโคโรนา2019 (Covid-19)ส่งผลให้นายจ้างไม่จ่ายค่าจ้างค่าแรงอีกทั้งยังไม่สามารถเดินทางกลับประเทศไทยได้เนื่องจากถูกนายจ้างยึดหนังสือเดินทางไว้โดยอ้างว่าเพื่อนําไปต่อใบอนุญาตทํางาน(Work Permit)หญิงไทยทั้งสองรายจึงได้แจ้งความจํานงขอหนังสือเดินทางคืนจากนายจ้างเพื่อที่จะเดินทางกลับประเทศไทยแต่นายจ้างไม่ยินยอมโดยแจ้งว่าหากประสงค์ที่จะเดินทางกลับประเทศไทยหญิงไทยทั้งสองรายจะต้องหาเงินมาจ่ายค่าเสียโอกาสแก่นายจ้างเนื่องจากผิดสัญญาจ้างงานทําให้หญิงไทยทั้งสองรายดังกล่าวได้รับความเดือดร้อน
กรมสอบสวนคดีพิเศษตระหนักถึงปัญหาการค้ามนุษย์อันเป็นนโยบายที่รัฐบาลให้ความสําคัญเป็นอย่างยิ่งพันตํารวจโทสุภัทธ์ธรรมธนารักษ์รองอธิบดีกรมสอบสวนคดีพิเศษและพันตํารวจตรีสิริวิชญ์ชาญเตชะสิทธิ์กุลรักษาราชการแทนผู้อํานวยการกองคดีการค้ามนุษย์จึงได้สั่งการให้นายปภาวินมรรยาวุฒิผู้อํานวยการส่วนคดีการค้ามนุษย์3ดําเนินการติดต่อประสานงานไปยังสถานเอกอัครราชทูตไทยประจํากรุงมอสโกเพื่อขอให้ดําเนินการให้ความช่วยเหลือหญิงไทยทั้งสองรายอย่างเร่งด่วนสถานเอกอัครราชทูตไทยฯจึงได้เชิญนายจ้างมาหารือเพื่อขอรับทราบมาตรการดูแลแรงงานไทยที่ทํางานกับบริษัทภายหลัง
กรมสอบสวนคดีพิเศษได้รับการประสานจากเพจในเฟซบุ๊ค“ชมรมหมอนวดดีมีจรรยาบรรณไม่ทําแอบแฝง”ว่าหญิงไทยทั้งสองรายได้รับการช่วยเหลือแล้วโดยนายจ้างได้มีการพูดคุยทําความเข้าใจเกี่ยวกับปัญหาที่เกิดขึ้นพร้อมทั้งจ่ายค่าแรงที่ค้างอยู่โดยหนึ่งรายประสงค์ที่จะทํางานอยู่จนครบสัญญาในเดือนพฤศจิกายน2563ส่วนอีกหนึ่งรายประสงค์ที่จะเดินทางกลับประเทศไทยซึ่งกระทรวงการต่างประเทศจะให้ความช่วยเหลือในการเดินทางกลับมายังประเทศไทยทั้งนี้กรมสอบสวนคดีพิเศษจะติดตามข้อมูลกับหน่วยงานที่เกี่ยวข้องต่อไป
กรมสอบสวนคดีพิเศษมีความมุ่งมั่นในการสืบสวนสอบสวนป้องกันและปราบปรามการค้ามนุษย์อย่างต่อเนื่องและเพื่อเป็นการป้องปรามปัญหาการค้ามนุษย์ที่เกิดขึ้นในต่างประเทศที่มีคนไทยเดินทางไปทํางานอยู่และอาจเป็นกลุ่มเสี่ยงที่จะตกเป็นผู้เสียหายจากการค้ามนุษย์ได้ทั้งนี้หากประชาชนมีข้อมูลหรือเบาะแสเกี่ยวกับการค้ามนุษย์สามารถแจ้งมายังกรมสอบสวนคดีพิเศษได้ที่เลขที่128ถนนแจ้งวัฒนะ แขวงทุ่งสองห้องเขตหลักสี่กรุงเทพมหานครหรือทางสายด่วนDSI Call Center 1202 (โทร.ฟรีทั่วประเทศ)โดยกรมสอบสวนคดีพิเศษจะเก็บรักษาข้อมูลผู้แจ้งเบาะแสไว้เป็นความลับ
************************************************
รัฐบาลไทย-ข่าวทำเนียบรัฐบาล-รมว.ดิจิทัลฯ ตรวจเยี่ยมการดำเนินงาน “สถานีเคเบิลใต้น้ำ ชลี 2” จ.สงขลา
วันพุธที่ 29 พฤศจิกายน 2560
รมว.ดิจิทัลฯ ตรวจเยี่ยมการดําเนินงาน “สถานีเคเบิลใต้น้ํา ชลี 2” จ.สงขลา
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะผู้บริหารกระทรวงดิจิทัลฯ เยี่ยมชมสถานีเคเบิลใต้น้ํา ชลี 2 จังหวัดสงขลา ของบริษัท กสท โทรคมนาคม จํากัด (มหาชน) รัฐวิสาหกิจในสังกัดฯ พร้อมมอบนโยบายในการดําเนินงานโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ โดยการเพิ่มประสิทธิภาพโครงข่ายอินเทอร์เน็ตระหว่างประเทศสู่การเป็นศูนย์กลางการแลกเปลี่ยนข้อมูลดิจิทัลของภูมิภาคอาเซียน (ASEAN Digital Hub) ที่จะทําให้การเชื่อมต่อวงจรผ่านประเทศไทยมีราคาต้นทุนที่ต่ําลง และสนับสนุนให้ประเทศไทยสามารถเป็น ASEAN Digital Hub ตอนบนของภูมิภาคได้ ซึ่งส่งผลดีต่อผู้ใช้บริการในประเทศไทยที่จะได้รับบริการอินเทอร์เน็ตในราคาที่ไม่แพงและมีคุณภาพเพิ่มขึ้น อีกทั้งยังเป็นการเพิ่มขีดความสามารถในการแข่งขันของประเทศ ดึงดูดกลุ่มธุรกิจข้ามชาติให้เข้ามาลงทุนในประเทศไทยมากยิ่งขึ้น และส่งผลให้เกิดการจ้างงานที่สูงขึ้นต่อไปด้วย เมื่อวันที่ 27 พฤศจิกายน 2560 ณ สถานีเคเบิ้ลใต้น้ํา ชลี 2 ตําบลเขารูปช้าง อําเภอเมือง จังหวัดสงขลา
**************************
รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล ร่วมเป็นเกียรติในพิธีปิดการแข่งขันเคมีโอลิมปิกระหว่างประเทศ ครั้งที่ 49
วันอังคารที่ 18 กรกฎาคม 2560
ม.ล.ปนัดดา ดิศกุล ร่วมเป็นเกียรติในพิธีปิดการแข่งขันเคมีโอลิมปิกระหว่างประเทศ ครั้งที่ 49
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ร่วมเป็นเกียรติในพิธีปิดการแข่งขันเคมีโอลิมปิกระหว่างประเทศ ครั้งที่ 49 (49th Chemistry Olympiad) พ.ศ. 2560
โดยมีเยาวชนเข้าร่วมแข่งขันจาก 77 ประเทศ พร้อมทั้งมอบรางวัลให้แก่ผู้เข้าแข่งขันที่ได้คะแนนสูงสุดลําดับที่ 1,2 และ 3 ณ หอประชุมมหิดลสิทธาคาร มหาวิทยาลัยมหิดล ศาลายา อ.พุทธมณฑล จ.นครปฐม
ม.ล.ปนัดดา ดิศกุลกล่าวถึงการจัดการแข่งขันในครั้งนี้ว่า'ประเทศไทย โดยมหาวิทยาลัยมหิดล และกระทรวงศึกษาธิการ เป็นเจ้าภาพจัดการแข่งขันทางวิชาการครั้งนี้ได้อย่างสง่างาม งดงามอย่างยิ่ง ที่ข้าพเจ้าใคร่ขอแสดงความชื่นชมยินดีจากใจจริง'
สําหรับภารกิจของม.ล.ปนัดดา ดิศกุล ในวันเดียวกันนี้ ได้เยี่ยมเยียนและพบปะสนทนา เรื่อง "สืบสานพระราชปณิธาน โรงเรียนคุณธรรม" กับผู้บริหาร คณาจารย์ และลูกหลานนักเรียนโรงเรียนสุรศักดิ์มนตรีเมื่อเวลา 08.00 น.ณ หอประชุมโรงเรียนสุรศักดิ์มนตรี ถนนวิภาวดีรังสิต เขตดินแดง และเยี่ยมเยียนและพบปะสนทนากับผู้บริหาร คณาจารย์ และลูกหลานนักเรียน โรงเรียนวัดไร่ขิงวิทยา พร้อมทั้งบรรยายพิเศษ เรื่อง 'ศาสตร์พระราชากับพัฒนาการทางการศึกษา'เวลา 11.00 น.ณ หอประชุม โรงเรียนวัดไร่ขิงวิทยา อ.สามพราน จ.นครปฐม
ม.ล.ปนัดดา ดิศกุล ได้โพสต์ในเฟซบุ้กส่วนตัว@Panadda Diskulถึงความประทับใจในการไปเยี่ยมเยียน โรงเรียนสุรศักดิ์มนตรีว่า"ความประทับใจของข้าพเจ้าที่จะขอจดจํา สถานศึกษามีความเป็นระเบียบเรียบร้อย ครูอาจารย์ ลูกหลานนักเรียน เปี่ยมด้วยไมตรีจิต มีความตั้งใจจริง ที่ข้าพเจ้าขอแสดงความชื่นชมจากใจจริง โรงเรียนที่เป็นความหวังของชาติ โรงเรียนสุรศักดิ์มนตรี"
นอกจากนี้ได้โพสต์ในเฟซบุ้กส่วนตัวถึงความประทับใจในการไปเยี่ยมเยียนโรงเรียนวัดไร่ขิงวิทยาด้วยว่า"ความทรงจําวันนี้ ณ โรงเรียนวัดไร่ขิงวิทยา ที่จะตราตรึงอยู่ในดวงใจของกระผมตลอดไป"
บัลลังก์ โรหิตเสถียร: สรุป/รายงาน
คณะทํางาน รมช.ศธ.: ถ่ายภาพ
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมพิธีเปิดตัวแอปพลิเคชัน “CITIZENinfo”
วันพุธที่ 6 มิถุนายน 2561
รมว.ดิจิทัลฯ ร่วมพิธีเปิดตัวแอปพลิเคชัน “CITIZENinfo”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ พลเอก ประยุทธ์ จันทร์โอชา นายกรัฐมนตรี ในการเยี่ยมชมบูธเปิดตัวแอปพลิเคชัน “CITIZENinfo” ก่อนการประชุมคณะรัฐมนตรี โดยสํานักงานพัฒนารัฐบาลดิจิทัล (องค์การมหาชน) หรือ DGA สํานักงานคณะกรรมการพัฒนาระบบราชการ (ก.พ.ร.) และกรมการปกครองร่วมกันจัดขึ้น การพัฒนาแอปพลิเคชัน CITIZENinfo จะช่วยให้ประชาชนทราบตําแหน่งและเส้นทางการเดินทางไปยังจุดให้บริการของภาครัฐ พร้อมแสดงรายละเอียดงานบริการขั้นตอนและเอกสารที่ประชาชนต้องจัดเตรียมเพื่อเข้ารับบริการ ณ จุดบริการนั้นๆ ซึ่งได้เชื่อมโยงข้อมูลกับระบบศูนย์กลางข้อมูลคู่มือสําหรับประชาชน พร้อมทั้งแสดงสถานะสําเนาเอกสารที่ยังคงต้องเรียกจากประชาชนในแต่ละจุดบริการ ที่สําคัญสามารถแสดงความเห็นและให้คะแนนความพึงพอใจต่อการให้บริการของหน่วยงานภาครัฐภายหลังเข้าใช้บริการได้ทันที โดยทุกความคิดเห็นจะนําไปพัฒนาการบริการของภาครัฐให้สามารถตอบสนองความต้องการของประชาชน ตามนโยบายรัฐบาลที่มุ่งมั่นพัฒนาคุณภาพการบริการของภาครัฐ ภายใต้โครงการยกเลิกสําเนาเอกสารราชการ (No Copy) เมื่อวันที่ 5 มิถุนายน 2561 ณ ตึกบัญชาการ 1 ทําเนียบรัฐบาล เขตดุสิต กรุงเทพฯ
************************
รัฐบาลไทย-ข่าวทำเนียบรัฐบาล-โครงการชิม ชอป ใช้
วันอังคารที่ 8 ตุลาคม 2562
โครงการชิม ชอป ใช้
วันอังคารที่ 8 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
โครงการชิม ชอป ใช้ เป็นหนึ่งในมาตรการกระตุ้นเศรษฐกิจ ปี 2562 ที่รัฐบาลมุ่งหวังให้เกิดการบริโภค จับจ่ายใช้สอย และท่องเที่ยว เพื่อสนับสนุนการขยายตัวทางเศรษฐกิจในช่วงที่เหลือของปี โดยเฉพาะส่งเสริมภาคการท่องเที่ยวในภูมิภาคให้คึกคักเป็นผลดีต่อชุมชน เกิดการกระตุ้นเศรษฐกิจฐานราก โดยหลายจังหวัดเริ่มนํานโยบายนี้ไปต่อยอดสร้างกระแสท้องถิ่นนิยม กิน เที่ยว และใช้ของคนไทยช่วงปลายปี รวมทั้งเป็นการเตรียมความพร้อมสู่สังคมไร้เงินสด ซึ่งเป็นรูปแบบการเงินสมัยใหม่ที่จะเกิดขึ้นในอนาคตอันใกล้ เกิดกระแสตื่นตัวเรื่องการค้าขายออนไลน์ และช่วยยกระดับเศรษฐกิจมหภาค ซึ่งรัฐบาลคาดการณ์ว่าโครงการนี้จะช่วยกระตุ้นให้จีดีพีเพิ่มขึ้นร้อยละ 0.2 - 0.3 หรือคิดเป็นเม็ดเงินหมุนเวียน 60,000 ล้านบาท
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แม่เสี่ยงติดเชื้อไวรัสโควิด-19 สามารถให้นมบุตรได้หรือไม่ ??
วันศุกร์ที่ 8 พฤษภาคม 2563
แม่เสี่ยงติดเชื้อไวรัสโควิด-19 สามารถให้นมบุตรได้หรือไม่ ??
สามารถทําได้หรือเปล่านะ
สามารถทําได้
รัฐบาลไทย-ข่าวทำเนียบรัฐบาล-“ยุติธรรม” นำเสนอการขับเคลื่อนงานในมิติการสร้างงานสร้างอาชีพผู้ต้องขัง และการเดินหน้านโยบาย Big Data ของรัฐบาลผ่านรายการเดินหน้าประเทศไทย
วันอังคารที่ 3 เมษายน 2561
“ยุติธรรม” นําเสนอการขับเคลื่อนงานในมิติการสร้างงานสร้างอาชีพผู้ต้องขัง และการเดินหน้านโยบาย Big Data ของรัฐบาลผ่านรายการเดินหน้าประเทศไทย
กระทรวงยุติธรรม นําเสนอการขับเคลื่อนงานในมิติการสร้างงานสร้างอาชีพผู้ต้องขังและการเดินหน้านโยบาย Big Data ของรัฐบาลผ่านรายการเดินหน้าประเทศไทย
เมื่อวันจันทร์ที่ ๒ เมษายน ๒๕๖๑ เวลา ๑๓.๐๐ น.
ณ ทัณฑสถานบําบัดพิเศษจังหวัดปทุมธานี จังหวัดปทุมธานี
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พร้อมด้วย พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน
ให้สัมภาษณ์ในประเด็น “การพัฒนายกระดับศักยภาพ ทักษะ และสมรรถนะแรงงาน
สร้างโอกาสและคุณภาพชีวิตที่ดีให้แก่ผู้ต้องขัง ภายใต้โครงการประชารัฐ ร่วมสร้างงานสร้างอาชีพผู้ต้องขัง”
เพื่อเผยแพร่ประชาสัมพันธ์ผ่านทางรายการ “เดินหน้าประเทศไทย”
ทางสถานีโทรทัศน์รวมการเฉพาะกิจแห่งประเทศไทย
โดยมี นางสาวชลรัศมี งาทวีสุข เป็นผู้ดําเนินรายการ
ต่อจากนั้น ในเวลา ๑๕.๐๐ น.
ณ ห้องรับรองกระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รองนายกรัฐมนตรีและรัฐมนตรีว่าการกระทรวงยุติธรรม
บันทึกเทปสัมภาษณ์รายการเดินหน้าประเทศไทย
ในประเด็นการเดินหน้าขับเคลื่อนโครงการ Big Data ของรัฐบาล
ในมิติ “รู้เท่าทันภูมิอากาศ Big Data ข้อมูลอุตุนิยมวิทยา”
โดยมี คุณณัฐชนน อาภาศรีรัตน์ เป็นผู้ดําเนินรายการ
รัฐบาลไทย-ข่าวทำเนียบรัฐบาล-ปลัด พม. กำชับ จนท. เร่งช่วยเหลือครอบครัวเด็กหญิงพิการซ้ำซ้อนวัย 11 ปี ที่ จ.นครศรีธรรมราช และหญิงชราวัย 70 ปี เป็นโรคมะเร็ง ต้องเลี้ยงดูหลานชายพิการ แขน-ขาลีบ ที่ จ.มหาสารคาม
วันอังคารที่ 19 กันยายน 2560
ปลัด พม. กําชับ จนท. เร่งช่วยเหลือครอบครัวเด็กหญิงพิการซ้ําซ้อนวัย 11 ปี ที่ จ.นครศรีธรรมราช และหญิงชราวัย 70 ปี เป็นโรคมะเร็ง ต้องเลี้ยงดูหลานชายพิการ แขน-ขาลีบ ที่ จ.มหาสารคาม
ปลัด พม. กําชับ จนท. เร่งช่วยเหลือครอบครัวเด็กหญิงพิการซ้ําซ้อนวัย 11 ปี ที่ จ.นครศรีธรรมราช และหญิงชราวัย 70 ปี เป็นโรคมะเร็ง ต้องเลี้ยงดูหลานชายพิการ แขน-ขาลีบ ที่ จ.มหาสารคาม
วันนี้ (19 ก.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่716/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหา และการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายไมตรีกล่าวว่า จากกรณีเด็กหญิงพิการซ้ําซ้อนวัย 11 ขวบ ที่ป่วยเป็นโรคลมชักขั้นรุนแรง มีอาการชักเกร็งตลอดเวลา ไม่สามารถช่วยเหลือตัวเองได้ โดยอยู่กับพ่อและแม่วัย 40 ปี มีอาชีพเก็บของเก่าขาย ซึ่งทั้ง 3 ชีวิต ต้องอาศัยอยู่ในบ้านสภาพเก่าทรุดโทรมใกล้ผุพัง ครอบครัวมีฐานะยากจน ทําให้ไม่มีเงินสําหรับจ่ายค่ารักษาพยาบาล ที่อําเภอร่อนพิบูลย์ จังหวัดนครศรีธรรมราช นั้น ตนได้กําชับให้พัฒนาสังคมและความมั่นคงของมนุษย์จังหวัดนครศรีธรรมราช (พมจ.นครศรีธรรมราช) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กและคนพิการของกระทรวง พม. พร้อมมอบสิ่งของเครื่องใช้ที่จําเป็น และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของเด็กหญิงดังกล่าวอย่างใกล้ชิด และการปรับปรุงสภาพที่อยู่อาศัยให้อยู่ในสภาพ ที่ถูกสุขลักษณะ มั่นคง และเหมาะสมกับการใช้ชีวิตของผู้พิการ อีกทั้งให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม รวมถึงการส่งเสริมการประกอบอาชีพ เพื่อสร้างรายได้ที่เพียงพอและมั่นคงสําหรับครอบครัวในระยะยาวต่อไป
นายไมตรีกล่าวต่อไปว่า สําหรับกรณีหญิงชราวัย 70 ปี ป่วยเป็นโรคมะเร็งที่มดลูก ต้องรับภาระเลี้ยงดูหลานชายวัย 16 ปี ที่ร่างกายพิการ แขน-ขาลีบ ไม่สามารถช่วยเหลือตัวเองได้ เนื่องจากป่วยหนักติดเชื้อในกระแสเลือด ครอบครัวมีฐานะยากจน ที่อําเภอเชียงยืน จังหวัดมหาสารคาม นั้น ตนได้กําชับให้พัฒนาสังคมและความมั่นคง ของมนุษย์จังหวัดมหาสารคาม (พมจ.มหาสารคาม) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก คนพิการและผู้สูงอายุของกระทรวง พม. พร้อมมอบสิ่งของเครื่องใช้ที่จําเป็น และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้พิการอย่างต่อเนื่อง อีกทั้งการปรับปรุงสภาพที่อยู่อาศัยให้อยู่ในสภาพ ที่ถูกสุขลักษณะ มั่นคง และเหมาะสมกับการใช้ชีวิตของผู้พิการ นอกจากนี้ ให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสมต่อไป
รัฐบาลไทย-ข่าวทำเนียบรัฐบาล-WIN MASK ชุดแรกผ่านการฉายรังสี จากศูนย์ฉายรังสี สถาบันเทคโนโลยีนิวเคลียร์แห่งชาติ เรียบร้อยแล้ว พร้อมส่งให้โรงพยาบาลศิริราชใช้เป็นที่แรก
วันพฤหัสบดีที่ 23 เมษายน 2563
WIN MASK ชุดแรกผ่านการฉายรังสี จากศูนย์ฉายรังสี สถาบันเทคโนโลยีนิวเคลียร์แห่งชาติ เรียบร้อยแล้ว พร้อมส่งให้โรงพยาบาลศิริราชใช้เป็นที่แรก
WIN MASK ชุดแรกผ่านการฉายรังสี จากศูนย์ฉายรังสี สถาบันเทคโนโลยีนิวเคลียร์แห่งชาติ เรียบร้อยแล้ว พร้อมส่งให้โรงพยาบาลศิริราชใช้เป็นที่แรก
วิน - มาสก์ (WIN - MASK) หน้ากากนวัตกรรม ที่คิดค้นร่วมกันระหว่าง ศูนย์ความเป็นเลิศด้านชีววิทยาศาสตร์ (องค์การมหาชน) หรือ TCELS, มหาวิทยาลัยเทคโนโลยีล้านนา, ศูนย์บริการและวิจัยไรฝุ่น โรงพยาบาลศิริราช, สํานักงานการวิจัยแห่งชาติ (วช.) และสถาบันเทคโนโลยีนิวเคลียร์แห่งชาติ (องค์การมหาชน) หรือ สทน.
WIN - MASK มีประสิทธิภาพการกรองอนุภาค ที่สามารถป้องกันหรือกรองฝุ่นละอองฝอยขนาด 5 ไมครอนได้ สามารถป้องกันการซึมผ่านของละอองฝอยเสมหะ หรือสารคัดหลั่งที่เป็นของเหลวจากภายนอกสู่ผู้สวมใส่ และจากผู้สวมใส่สู่ภายนอก มีความกระชับ สามารถสวมใส่ได้แนบกับใบหน้า ป้องกันอากาศจากภายนอกเข้าได้ มีการซึมผ่านของอากาศได้ดี ทําให้มีการระบายของอากาศได้ดีและไม่ทําให้การหายใจลําบาก และสามารถซักซ้ําได้โดยไม่สูญเสียคุณสมบัติตามที่กล่าวข้างต้น
วิน - มาสก์ ผลิตโดย บริษัท ซาบีน่า ฟาร์อีส จํากัด หรือผู้ผลิตชุดชั้นในสตรีแบรนด์ ซาบีน่า ซึ่งมีโรงงานตัดเย็บที่มีคุณภาพได้มาตรฐาน หลังจากดําเนินการตัดเย็บ วิน - มาสก์ ชุดแรกเรียบร้อย ทางบริษัทฯได้นําส่งหน้ากากชุดดังกล่าวจํานวน 7,000 ชิ้น เพื่อนํามาฆ่าเชื้อโรคด้วยการฉายรังสีอิเล็กตรอน ที่ศูนย์ฉายรังสี สถาบันเทคโนโลยีนิวเคลียร์แห่งชาติ (สทน.) เทคโนธานี คลอง 5 จ.ปทุมธานี
หลังจากเจ้าหน้าที่ได้ตรวจสอบบรรจุภัณฑ์ และทําการกําหนดรูปแบบและปริมาณรังสีที่จะฉายโดยการทํา dose mapping แล้ว ทางศูนย์ฉายรังสีจะทําการฉายรังสีอิเล็กตรอน ในปริมาณเฉลี่ย 10 กิโลเกรย์ และใช้ระยะเวลาในการฉายรังสีประมาณ 2 ชั่วโมง หลังจากฉายรังสีเสร็จเรียบร้อยแล้ว หน้ากากชุดนี้จะถูกนําส่งไปยังบุคลากรทางการแพทย์ของโรงพยาบาลศิริราชทันที ซึ่งทางศูนย์ฉายรังสีจะให้บริการฉายรังสี โดยไม่คิดมูลค่าสําหรับผลิตภัณฑ์ วิน - มาสก์ จนครบ 100,000 ชิ้นตามแผนการผลิตที่ได้กําหนดไว้
ข้อมูลข่าวโดย : สถาบันเทคโนโลยีนิวเคลียร์แห่งชาติ (องค์การมหาชน) (สทน.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313